ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 22/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Kiitos Herralle, olen päässyt lähelle loppua pitkässä opetussarjassani -
aiheesta Jumalan todellinen luonto.
Tämä on tärkeä aihe. On tärkeä ymmärtää, että Jumala on rakkaus.
Sen pitää olla pääasiallinen käsityksesi Jumalasta.
Vanhassa testamentissa Jumala näyttäytyi ankarana.
Jos se antaa sinulle väärän käsityksen Jumalasta -
ja estää sinua näkemästä, että Hän on rakkaus, tämä opetus on sinulle.
Se sovittaa yhteen Jeesuksen ilmoittaman Jumalan rakkauden -
ja Vanhan testamentin ilmoittaman ankaran Jumalan.
Tässä ei ole ristiriitaa. Jumala on sama, mutta me olemme muuttuneet.
Uudestisyntymä antaa Jumalalle mahdollisuuden suhtautua meihin -
niin rakastavasti ja armahtavasti kuin Hän on aina halunnut.
Jumala ei lukenut ihmisen syntejä hänen viakseen -
ensimmäiset 2 000 vuotta syntiinlankeemuksen jälkeen.
Sitten laki annettiin, ja Jumala alkoi lukea synnit ihmisten viaksi.
Room. 4:15 "Sillä laki saa aikaan vihaa; mutta missä lakia ei ole, -
siellä ei ole rikkomustakaan."
Kun laki annettiin, Jumalan viha tuli ilmi, -
ja Hän alkoi suhtautua ihmisiin ankarasti. Olen jo opettanut tästä.
En voi kerrata kaikkea, joten kannattaa hankkia materiaalit.
Asia on selitetty Raamatussa selvästi, ja olen puhunut siitä pitkään.
Nyt haluan puhua siitä, että uudessa liitossa laki on täysin täytetty, -
ja siitä asti, kun Jeesus kuoli ja nousi kuolleista 2 000 vuotta sitten -
Jumala ei ole lukenut ihmisten syntejä heidän viakseen.
Hän luki syntisi Jeesuksen viaksi eikä suhtaudu sinuun lain mukaan.
Hän ei tee sitä vain siinä tapauksessa, -
että täytät kaikki lain vaatimukset, vaan aivan päinvastoin.
Emme odota tulevaa voittoa emmekä yritä saavuttaa sitä, -
vaan voitto on takanamme. Se tapahtui 2 000 vuotta sitten.
Jeesus osti kaiken, mitä tarvitset: ilon, rauhan, onnen, terveyden -
ja menestyksen. Kaikki, mitä tarvitset, on jo hankittu.
Se ei ole vasta edessäsi, eikä sinun tarvitse hankkia sitä.
Se on jo hankittu, jos vain nöyrryt ottamaan sen vastaan.
Viimeksi puhuin 2. korinttilaiskirjeen luvusta 5. Jakeessa 19 sanotaan: -
"Sillä Jumala oli Kristuksessa ja sovitti maailman itsensä kanssa..."
Tässä kerrotaan, miten Hän sen teki. Sovitus on sopusoinnun palauttamista.
Miten Jumala loi suhteen meihin ja antoi hyvyytensä ulottuvillemme?
Hän teki sen niin, ettei lukenut meille meidän rikkomuksiamme.
Yhdistin tämän jakeeseen Room. 5:13 "Syntiä ei lueta, missä lakia ei ole".
Se, ettei Jeesus lue syntejämme viaksemme, osoittaa, -
ettei laki ollut voimassa, kun Hän tuli.
Lisäksi jakeessa Gal. 3:19 sanotaan, että laki oli olemassa siihen asti, -
kunnes tulisi se siemen, jolle lupaus oli annettu.
Kun Jeesus tuli, laki lakkasi olemasta voimassa -
ja Jumala lakkasi jälleen lukemasta syntejä ihmisten viaksi.
Jumala ei pidä kirjaa synneistäsi.
Tiedän, että monien mielestä tämä on harhaoppia.
Uskonto on nostanut lain jalustalle ja käyttänyt lakihenkisyyttä -
hallitakseen ihmisiä, saadakseen heidät käyttäytymään tietyllä tavalla -
ja synnyttääkseen heissä pelkoa. Tätä on opetettu niin paljon, -
että tällainen opetus pelottaa monia. He uskovat, että vain pelko -
Jumalan vihasta ja rangaistuksesta estää ihmisiä elämästä synnissä.
Rakkaus estää sen. Uudessa liitossa Jumalan rakkaus on ilmestynyt -
aivan toisella tavalla kuin vanhassa liitossa eläneet ymmärsivät.
Jeesus osoitti Jumalan rakkauden kuolemalla syntiemme tähden.
Jos ymmärrät, mitä Jeesus teki puolestasi, -
tulet palvelleeksi Jumalaa enemmän kuin ennen palvelit Häntä pelosta.
Pelko on alhaisempi vaikutin kuin rakkaus.
Jumalan rakkaus saa meidät elämään pyhää elämää.
Jumala ei siis enää lue syntejä ihmisten viaksi, 2. Kor. 5:19.
Kun sanon, ettei Jumala enää suhtaudu meihin lain mukaan, -
jotkut ymmärtävät sen niin, että Jumala on jotenkin muuttunut -
ja lakannut lukemasta syntejä ihmisten viaksi. En tarkoita sitä.
Herra on sama eilen, tänään ja ikuisesti. Hän ei muutu.
Jumala on pyhä ja vanhurskas. Jos meillä olisi paljon aikaa, -
voisimme käydä läpi lukemattomia jakeita, joissa puhutaan tästä.
Jakeen Ps. 138:2 mukaan Jumala on osoittanut, että Hänen Sanansa -
on suuri yli kaiken, mitä Hänen nimensä ilmoittaa. Jumala sanoi, -
että ihminen kuolisi, jos söisi hyvän ja pahan tiedon puusta.
Synnin palkka on kuolema. Jumala ei voi vain yhtäkkiä muuttua ja päättää, -
ettei enää tuomitse ihmisiä eikä rankaise heitä synnistä kuolemalla.
Niin ei tapahtunutkaan. Jumala ei muuttanut mieltään.
Synnillä oli hintansa ja palkkansa. Siitä oli seurauksia.
Herra ei päättänyt muuttua ja luopua synnin seurauksista.
Hän pani kaiken vihansa syntejämme kohtaan Jeesuksen ylle.
Jeesus kärsi rangaistuksemme ja maksoi syntiemme hinnan.
Herra ei vain päättänyt jättää syntejä huomaamatta -
ja lakata tuomitsemasta ihmisten syntejä. Hän kyllä tuomitsi ne.
Hän tuomitsi minun syntini ja sinun syntisi Jeesuksen lihassa.
Se on todella tärkeää. Joku saattaa käsittää opetukseni armosta -
ja siitä, että olemme vapaita laista ja ettei Jumala lue syntejämme -
niin, ettei synti ole enää Jumalalle ongelma eikä sillä ole väliä.
Ikään kuin Jumala olisi päättänyt olla välittämättä synneistä.
Se ei ole totta. Hän maksoi syntien hinnan. Synti on kamala rikkomus.
Minua arvostellaan jatkuvasti siitä, että muka pidän syntiä pikkuasiana -
ja väitän, etteivät valehtelu, varastaminen ja aviorikos ole mitään.
Minulta kysytään, enkö tiedä, että Raamatun mukaan -
Jumala vihaa syntiä ja synti on rikos Häntä kohtaan.
En todellakaan suhtaudu syntiin kevyesti. En osaa selittää tätä hyvin, -
mutta kun kohtasin Herran 23.3.1968, olin melko hyvä ihminen -
moniin muihin verrattuna, -
mutta kuka haluaa olla paras helvettiin joutuneista syntisistä?
Ajattelin, että koska en tehnyt monia yleisiä syntejä, Jumala rakastaisi -
ja siunaisi minua enemmän kuin muita ja vastaisi rukouksiini paremmin, -
mutta tuona päivänä Kaikkivaltias Jumala näyttäytyi minulle.
Oli noin keskiyö baptistikirkon pappisseminaarissa -
Texasin Arlingtonissa. Jumala näytti minulle pyhyytensä ja puhtautensa.
Kun näin Jeesuksen täydellisen pyhyyden ja puhtauden, -
näin syntini Jumalan puhtauden rinnalla, -
ja vaikka olin suhteellisen hyvä syntinen muihin verrattuna, -
huomasin, että vanhurskauteni ja omavanhurskauteni -
olivat kuin tahrainen riepu, ja tein parannuksen niistä.
Tuon tämän esiin, koska uskoakseni vihasin syntiä enemmän -
ja ymmärsin Jumalan pyhyyden ja puhtauden paremmin -
kuin useimmat muut. En halua kerskailla sillä, -
mutta en usko useimpien nähneen Jumalan pyhyyttä ja puhtautta -
niin kuin Jumala näytti ne minulle. Raamatussa kerrotaan, -
että kun Pietari tunnisti Jeesuksen, hän heittäytyi veteen ja ui rantaan.
Jotain tapahtuu, kun ihminen tunnistaa Jumalan.
Kun Jesaja näki Jumalan valtaistuimellaan, hän sanoi heti: -
"Voi minua! Minä hukun, sillä minulla on saastaiset huulet..."
Jos ihminen todella näkee Jumalan kirkkauden, -
hän ymmärtää heti oman arvottomuutensa Jumalaan verrattuna.
Saatoin olla parempi kuin joku muu, mutta Jumalan täydellisen pyhyyden -
standardeilla mitattuna jäin pahasti vajaaksi, ja näin sen.
Sen vuoksi kavahdin itseäni ja syntiä ja vihasin syntiä.
Uskon vihaavani syntiä enemmän kuin useimmat ihmiset, -
jopa enemmän kuin useimmat niistä, jotka saarnaavat lakia.
Puhun tästä, koska monien mielestä suhtaudun syntiin kevyesti.
En suhtaudu. Synti on kamala asia, joka oli pakko tuomita, -
mutta se on jo tuomittu Herran Jeesuksen ruumiissa.
Jumala ei muuttanut mieltään synnin suhteen, vaan maksoi synnin hinnan.
Hän laski vihansa Jeesuksen ylle, ja Jeesus kärsi syntiemme tähden.
Hän teki sen niin perusteellisesti, että maksoi niiden hinnan.
Jumala ei siis lue syntejäni viakseni, koska Hän luki ne Jeesuksen viaksi.
Jumala rankaisi Poikaansa, joka kärsi syntieni tähden.
En siis kunnioita Jeesusta, jos yritän itsekin kärsiä syntieni takia.
Monet uskovat, että Jeesus on kuollut heidän syntiensä takia, -
mutta kuvittelevat, että heidänkin pitää kärsiä. Eiväthän he voi astua -
Jumalan eteen ikään kuin eivät olisi koskaan tehneet syntiä!
Ei, Jumalaa pitää lähestyä säkissä ja tuhkassa.
Useimmat eivät ilmaise asiaa näin, mutta pohjimmiltaan he uskovat, -
että tehdessään jotain väärin he joutuvat olemaan ilman siunausta -
ja rukousvastauksia jonkin aikaa sovittaakseen syntinsä.
Tein paljon avioliittoneuvontaa toimiessani pastorina.
Jos toinen puoliso tekee jotain väärin, toinen sanoo antavansa anteeksi, -
mutta kohtelee todellisuudessa puolisoaan kylmästi jonkin aikaa.
Asiat eivät palaa normaaliksi ennen kuin loukattu puoliso kokee, -
että väärintekijä on kärsinyt yhtä paljon kuin hän itse sai kärsiä.
Väärintekijä saa siis maksaa rikoksestaan.
Jumalan kanssa on toisin. Hän pani kaikki syntini Jeesuksen ylle, -
joka kärsi niiden takia. Siksi minulla ei pitäisi enää olla tuntoa synneistä.
Jumala ei lue syntejä viakseni.
2. Kor. 5:21 "Sen, joka ei synnistä tiennyt, -
hän meidän tähtemme teki synniksi, -
että me hänessä tulisimme Jumalan vanhurskaudeksi."
Jeesus ei kärsinyt vain joidenkin syntien tähden tai maistanut syntiä -
symbolisena osoituksena siitä, että kantoi koko maailman synnit.
Kaikkien maailmassa koskaan eläneiden ihmisten synnit -
ja kaikkien tulevaisuudessa elävien kaikki synnit -
pantiin Jeesuksen ylle. Aivan kaikki.
Otetaan esimerkiksi joku Raamatun henkilöistä, -
kuten faarao, joka sorti juutalaisia, tappoi lapsia, -
pakotti ihmiset tekemään todella raskasta työtä, -
otti vastaan ihmisten palvonnan ja teki itsestään jumalan.
Tai otetaan esimerkiksi joku maallisen historian henkilöistä, -
kuten Tšingis-kaani, Hitler, Mussolini, Saddam Hussein -
massamurhaajat tai punakhmerit Kambodžassa.
Kaikki ihmiskunnan historiassa tapahtuneet tunnetut kamaluudet -
ja myös kaikki salassa tapahtuneet synnit. Jokaisen himot, valheet, -
varkaudet ja petokset, jokainen kerta, kun joku on ollut itsekäs -
ja satuttanut muita aikojen alusta aikojen loppuun asti.
Koko maailman kaikki synnit pantiin Jeesuksen kannettaviksi.
Se suorastaan räjäyttää tajunnan. Jeesus ei vain maistanut syntiä -
symbolisena eleenä, vaan kantoi kaikki synnit, sinun ja minun.
Mieti pahinta tekemääsi syntiä. Jokainen meistä on epäonnistunut -
ja tehnyt joskus jotain sellaista, että se on järkyttänyt häntä itseäänkin.
Mieti pahinta tekemääsi syntiä -
ja siihen liittyvää häpeää ja arvottomuuden tunnetta.
Jeesus koki sen häpeän. Hän kantoi häpeäsi, rangaistuksesi ja tuomiosi.
Eikä vain sinun, vaan jokaisen, joka on koskaan elänyt -
tai tulee koskaan elämään. Hän kärsi Jumalan vihan ja rangaistuksen -
syntejäsi kohtaan ja maksoi niistä.
Jumala luki sinun syntisi ja minun syntini Jeesuksen viaksi.
Jumala ei siis muuttanut mieltään ja päättänyt olla tuomitsematta syntiä.
Hän kyllä tuomitsi synnit. Ne on tuomittu Jeesuksen lihassa.
Room. 8:1 "Niin ei nyt siis ole mitään kadotustuomiota niille, -
jotka Kristuksessa Jeesuksessa ovat.
Sillä elämän hengen laki Kristuksessa Jeesuksessa -
on vapauttanut sinut synnin ja kuoleman laista."
Juuri tästä olen puhunut.
Ei ole kadotustuomiota tai tuntoa synnistä. Jae 3 -
"Sillä mikä laille oli mahdotonta, koska se oli lihan kautta heikoksi -
tullut, sen Jumala teki, lähettämällä oman Poikansa syntisen lihan -
kaltaisuudessa ja synnin tähden ja tuomitsemalla synnin lihassa".
Laki ei voinut tehdä meistä täydellisiä, koska emme pystyneet pitämään sitä.
Muuten meillä olisi ollut suhde Juma- laan, sillä olisimme olleet synnittömiä.
Mutta olemme kaikki syntisiä ja Jumalan kirkkautta vailla.
Sen sijaan, että laki olisi ollut väylä suhteeseen Jumalan kanssa, -
siitä tuli Jumala-suhteen este, koska emme pystyneet pitämään sitä.
Mitä Jumala teki asialle?
Hän lähetti oman Poikansa syntisen lihan kaltaisuudessa.
Jeesus ei koskaan tehnyt syntiä, mutta Hän otti samanlaisen ruumiin -
kuin meillä on ja tuli alttiiksi samoille kiusauksille ja heikkouksille.
Jakeen Hepr. 4:15 mukaan Häntä koeteltiin siinä, missä meitäkin.
Jeesus siis otti ihmisruumiin, ja Jumala tuomitsi synnin lihassa.
Jakeen 2. Kor. 5:21 mukaan Jeesus tuli synniksi meidän vuoksemme.
Syntimme meni sisälle Jeesuksen ruumiiseen, -
ja Jumala tuomitsi Jeesuksen.
Isä Jumala tuomitsi ja torjui oman Poikansa.
Jeesus sanoi sen ristillä lainaten jaetta Ps. 22:2 -
"Jumalani, Jumalani, miksi minut hylkäsit?" Vastaus on jakeessa 4: -
"kuitenkin sinä olet Pyhä, jonka istuin on Israelin kiitosvirtten keskellä."
Jumala torjui Jeesuksen, koska Hänestä tuli epäpyhä ja syntinen.
Jeesus kärsi Jumalan vihan ja rangaistuksen, -
ja kaikki Jumalan viha syntejämme kohtaan oli Jeesuksen yllä.
Hänet tuomittiin lihassa.
Syy siihen kerrotaan jakeessa Room. 8:4 "että lain vanhurskaus -
täytettäisiin meissä, jotka emme vaella lihan mukaan, vaan Hengen."
Sama asia sanotaan jakeessa 2. Kor. 5:21. Jeesus tuli synniksi, -
jotta me tulisimme Jumalan vanhurskaudeksi. Vaihdoimme osia.
Pelastuksessa Jumala ei vain jotenkin anna syntejäsi anteeksi.
Hän antoi syntisi anteeksi ja pani ne Jeesuksen ylle, -
mutta Hän pani myös kaiken Jeesuksen vanhurskauden sinuun.
Syntisi menivät Jeesukselle ja Hänen vanhurskautensa tuli sinulle.
Se on upeaa. Hieno vaihtokauppa. Uskonto ei ole tehnyt tätä selväksi.
Se opettaa, että Jeesus kyllä kuoli syntiemme tähden, -
mutta siihen liittyy ehto: sinun pitää tunnustaa syntisi välittömästi.
Se ei ole totta. Jeesus antoi syntisi anteeksi, otitpa sen vastaan tai et.
Jakeen Room. 5:2 mukaan meillä on uskossa pääsy armoon.
Jos et ota vastaan Jumalan armoa uskon kautta, -
Jeesuksen sovitustyö ei toimi, ja joudut vastaamaan synneistäsi.
Suurin niistä on se, että torjut Jeesuksen tarjoaman pelastuksen.
Se on kaikkein pahin synti. En siis väitä, että kaikki pelastuvat -
ja syntyvät uudesti automaattisesti tai ettei taivasta ja helvettiä ole.
Helvetti on olemassa ja synnillä on hinta, mutta tuo hinta on maksettu.
Jumala ei ota syntejäsi pois, vaikka eläisit kuinka pyhää elämää.
Synnit on maksettu. Otatko sen vastaan uskossa?
Vai yritätkö edelleen luoda suhdetta Jumalaan oman pyhyytesi avulla?
Silloin sinä pidät Jeesuksen uhria halpana.
Minua syytetään siitä, että suhtaudun syntiin liian kevyesti.
Minusta muut suhtautuvat Jeesuksen uhriin liian kevyesti sanoessaan, -
ettei Hän maksanut kaikkia syntejä, ja meidänkin pitää kärsiä niiden takia.
Ei. Jeesus maksoi kaikki syntini, menneet, nykyiset ja tulevat.
Vaatii nöyryyttä olla kantamatta arvottomuuden tunnetta -
ja sen sijaan uskoa siihen, että Jeesus tuomittiin.
Hän tuli synniksi puolestani, jotta minä tulisin vanhurskaudeksi -
ja saisin Jumalan vanhurskauden, ei siksi, että ansaitsisin sen, -
vaan koska uskon siihen.
Se on todellista nöyryyttä. Jeesuksen ansiosta voimme olla -
täysin vapaita syntiin liittyvästä syyllisyydestä ja rangaistuksesta.
Jumala maksoi sen, ja meidän tulee vain nöyrtyä ja ottaa lahja vastaan.
Silloin voit astua rohkeasti Jumalan eteen, ei siksi, että ansaitsisit sen, -
vaan koska Jeesus ansaitsi sen ja antoi sinulle vanhurskautensa.
Tämä kuulostaa liian hyvältä ollakseen totta, mutta se on totuus.
Tästä olen puhunut. Jos ymmärrät, miten Jumala teki tämän kaiken -
ja miksi Hän rankaisi Jeesusta, jotta sinä voisit päästä vapaaksi, -
Jumalan rakkaus suorastaan räjähtää sydämessäsi ja alat palvella Häntä -
ja elää pyhää elämää rakkaudesta, et enää pelosta. Se on hyvä sanoma.
Opetussarjani lähestyy loppuaan. Jäljellä on enää muutama jakso.
Aiheeseen liittyvä kirja voi muuttaa elämäsi -
sekä käsityksesi Jumalasta ja suhteesta Häneen.
Materiaalit ovat tarjolla tv:n kautta vain tämän opetussarjan ajan.
Siksi ne kannattaa hankkia. Opetus on saatavana myös CD:llä ja DVD:llä.
Tämä on hyvä tapa oppia nämä asiat ja myös opettaa niitä muille.
Niitä voi käyttää raamattupiirissä. Ota siis yhteyttä jo tänään!
Koko Andrewin opetussarja Jumalan todellisesta luonnosta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Jumalan todellisesta luonnosta kertovan sarjan viides osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Andrewin uusin kirja aiheesta Älä rajoita Jumalaa -
on myös saatavana 8 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia -
ja vierailee Orlandossa ja Washingtonissa.
Toukokuussa hän käy Oklahomassa ja Englannissa.
Lisätietoa tapahtumista alueellasi saat nettisivuiltamme.
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan noita naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja tietää, kuinka palvella heitä.
Toisena opiskeluvuotenani pääsin 2 viikon lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta. Lisätietoja internetistä.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Ota selvää, mitä järjestössämme ja Charis-koulussa tapahtuu.
Sisäpiirin tarinat vain nettisivuilla.
Suomennos: Anni Lähteenmäki